Peru ("Perú", Republika Peru - "República del Perú") – państwo we zachodnij tajli Ameriki Pouedniowyj, nad Ôceanym Spokojnym. Je to třecie co do wielgości państwo kōntynyntu a nojwiynkšy kraj andyjski. Stolicōm Peru je Lima. Peru je krajym ô bōgatej, wielowiekowyj historyji. Na teryniy ôbecnygo Peru we ôkresie prekolōmbijskym istniouy rozwiniynte cywilizacyje indjanerske. Po zdobyciu Peru bez hišpańskych kōnkwistadorōw na čele s Francisco Pizarro, utwořōno sam nojwiynkše a nojbōgatše wicekrōlestwo. Mimo zrywōw powstańčych Inkōw niy udouo im sie pokōnać hišpańskych kolōnizatorōw. We XIX wieku we coukej Americe Pouedniowyj pojawiuy sie dōnžynio niypodlyguościowe ôd hišpańskij metropoliji. Dziepiyro we 1821 roku dziynki ôbcym bojownikōm Peru proklamowouo niypodlyguość. Mimo mocy bōgactw naturalnych Peru we XIX a XX wieku niy mōguo uzyskać ôdpowiadajōncyj mu pozycyji miyndzynarodowyj. Sytuacyjo wewnyntřno kraju bōua niystabilno, a šyroke řeše spouečne cierpiouy biyda. Wielokrotniy armia, na dužše abo krōtše ôkresy, přejmowoua wuadza abo mioua ajnflus na polityčno sytuacyjo we kraju. Po ôkresie po tajli dyktatorskych řōndōw Alberto Fujimoriygo, we dymokratyčnych wyborach wuadza zdobōu Alejandro Toledo, piyršy prezydynt indjanerskigo pochodzynio we historyji kraju a coukej Ameriki Pouedniowyj. Mimo pewnych ôśōngniyńć na polu gospodarki a wzglyndnygo uspokojynio sytuacyje we Peru, kraj tyn nadal boryko sie s ličnymi problymōma spouečno-polityčnymi. Uod października 2006 prezydyntym pōnowniy je Alan Garcia Perez, kerygo popředniy řōndy doprowadziuy kraj do zapaści gospodarčyj. Ôd października 2016 prezydyntym pōnowniy je Pedro Pablo Kuczynski, ôd 2018 prezydyntym.